Document ID: 32006D0604

KOMMISSIONENS BESLUTNING
af 6. september 2006
om fastsættelse af EF-tilskuddet til dækning af udgifterne til hasteforanstaltninger til bekæmpelse af bluetongue i Italien i 2001 og 2002
(meddelt under nummer K(2006) 3933)
(Kun den italienske udgave er autentisk)
(2006/604/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 3, stk. 3, og
ud fra følgende betragtninger:
(1)
Der var udbrud af bluetongue i Italien i 2001 og 2002. Sygdomsudbruddet udgjorde en alvorlig fare for Fællesskabets husdyrbestand.
(2)
For at forebygge, at sygdommen breder sig, og bidrage til, at den udryddes så hurtigt som muligt, skal Fællesskabet i henhold til bestemmelserne i beslutning 90/424/EØF yde finansiel støtte til medlemsstatens støtteberettigede udgifter til hasteforanstaltninger til bekæmpelse af sygdommen.
(3)
Ved Kommissionens beslutning 2003/677/EF af 24. september 2003 om EF-tilskud til udryddelse af bluetongue i Italien i 2001 og 2002 (2) blev der bevilget EF-tilskud til Italien til dækning af udgifterne til de hasteforanstaltninger til bekæmpelse af bluetongue, der blev gennemført i 2001 og 2002.
(4)
Der blev i overensstemmelse med samme beslutning udbetalt et forskud på 4 000 000 EUR.
(5)
I henhold til beslutningen skal restbeløbet af EF-tilskuddet fastsættes på grundlag af den anmodning, Italien fremlagde den 19. december 2003, dokumentation og resultaterne af Kommissionens kontrol på stedet. Det beløb, der er angivet i anmodningen fra Italien, er 24 515 016 EUR; EF-tilskuddet hertil kan ikke være på mere end 50 % af de samlede støtteberettigede udgifter.
(6)
På baggrund af ovenstående bør det samlede EF-tilskud til dækning af de støtteberettigede udgifter til udryddelse af bluetongue i Italien i 2001 og 2002 nu fastsættes.
(7)
Ifølge resultaterne af Kommissionens kontrol i henhold til EF-forskrifterne på veterinærområdet og betingelserne for tildeling af EF-tilskud er det ikke alle de indberettede udgifter, der kan godkendes som støtteberettigede.
(8)
Kommissionens bemærkninger, endelige konklusioner og metode til beregning af de støtteberettigede udgifter blev meddelt Italien den 17. marts 2006.
(9)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
EF-tilskuddet til dækning af udgifterne til udryddelse af bluetongue i Italien i 2001 og 2002 i henhold til beslutning 2003/677/EF fastsættes til i alt 7 358 839 EUR.
Der er i henhold til beslutning 2003/677/EF udbetalt et forskud på 4 000 000 EUR, og restbeløbet er således på 3 358 839 EUR, som udbetales til Italien.
Artikel 2
Denne beslutning er rettet til Den Italienske Republik.
Udfærdiget i Bruxelles, den 6. september 2006.

Labels: 18
15
17
6